****

**Четвърто основно училище „ Иван Вазов ” – гр.Търговищe**

**община Търговищe, област Търговищe**

**кв. Запад-2, тел. 64985, 64992; Е-mail: info-2500104@edu.mon.bg**

 **УТВЪРЖДАВАМ**: ………………………

 (*име, фамилия, подпис на директора и печат на училище)*

**СТРАТЕГИЯ**

**ЗА РАЗВИТИЕ НА**

**ЧЕТВЪРТО ОСНОВНО УЧИЛИЩЕ**

**„иван вазов“ гр. търговище**

**2025 – 2030**

|  |
| --- |
|  Настоящата Стратегия е одобрена от Обществения съвет Протокол № 5/27.01.2025 г., приета е с Протокол № 2/05.02. 2025 г. от заседание на Педагогическия съвет (съгласно чл. 263, ал.4 от ЗПУО) и е утвърдена със Заповед № 241/06.02.3035 г..на директора на училището. |

1. **ОБЩИ ПОЛОЖЕНИЯ**

Настоящата Стратегия определя развитието на IV ОУ „Иван Вазов“ през следващите 5 години чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство. Самата стратегия е резултат от осъзната в училищната общност необходимост от промяна и превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания.

1. **Нормативна основа :**

Стратегията за развитие на училището се основава на приоритетите, целите и стандартите, заложени в следните документи:

*Нормативни основания за разработване на стратегия за развитие на институцията:*

***1.****Правна рамка на ЕС*

1.1.    Препоръка на Европейския парламент и Съвета от 12.02.2001 г. за европейско сътрудничество при оценяване качеството на училищното образование;

1.2.    Препоръка на Европейския парламент и Съвета от 18.06.2009 г. за приемане на Европейска референтна рамка за осигуряване на качеството в професионалното образование и обучение.

1.3.    Европейската референтна рамка за ключовите компетентности за учене през целия живот.

1.4.    Програма „Образование“ 2021-2027 с европейско финансиране.

***2.****Национална правна рамка*

*2.1. При разработването на стратегия за развитието си институцията следва да се съобрази* с редица национални стратегически документи:

·           Национална програма за развитие „България 2030“;

·           Стратегическа рамка за развитие на образованието, обучението и ученето в Република България (2021 – 2030);

·           Стратегия за възпитателната работа в образователните институции (2019   – 2030 г.)

·           Национална стратегия на Република България за равенство, приобщаване и участие на ромите (2021 – 2030);

·           Национална стратегия за детето (2018 – 2030 г.);

·           Секторна стратегия за безопасност на движението по пътищата (2021 – 2030);

·           Национална програма за превенция на насилието и злоупотребата с деца 2023 – 2026, приета с Решение № 51 от 23.01.2023 г на Министерския съвет от 26.01.2023 г.;

·           Национална програма за закрила на  детето (2019 г.);

·           Национален план за възстановяване и устойчивост на Република България;

·           Национална квалификационна рамка на Република България;

·           Национални програми за развитие на образованието;

·           Закон за предучилищното и училищно образование (ЗПУО).

·           Държавни образователни стандарти

*2.2. Стратегията за развитие на училището се разработва в съответствие с изискванията на:*

·           Закон за предучилищното и училищното образование

·           Закон за професионалното образование и обучение

·           Закона за закрила на детето;

·           Закон за защита на личните данни;

·           Закона за защита от дискриминация;

·           Закон за семейните помощи за деца;

·           Закон за здравословни и безопасни условия на труд;

·           Държавните образователни стандарти;

·           Колективен трудов договор в системата на предучилищното и училищното образование;

·           Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст;

·           Механизъм за противодействие на тормоза и насилието в институциите в системата на предучилищното и училищното образование и др.

1. **ИСТОРИЯ И СТАТУТ НА «ЧЕТВЪРТО ОСНОВНО УЧИЛИЩЕ «ИВАН ВАЗОВ»**
**Училището**  е създадено като ЕСПУ от І до ХІ клас през 1988г. в кв.”Запад”-краен квартал на Търговище. През 1991г.вече е утвърдено като СОУ с разширено изучаване на английски, немски и френски език. През 1997г. училището е преобразувано в основно училище поради общото намаляване броя на децата в града и общината.
 Наименованието на училището е Иван Вазов.
 Седалището на училището е град Търговище
 Официалният адрес е: кв. Запад-2
Четвърто ОУ е общинско. Според вида на подготовката то е неспециализирано,

според етапа или степента на образование е основно до 7 клас. Училището осигурява общообразователна , разширена и допълнителна подготовка.

Предимство на училището е целодневната организация на обучение, в която са сформирани 10 полуинтернатни групи от І до VII клас. Училището осигурява обедно хранене на всички ученици.

За постигане на целите си училището работи в партньорство с РУ Търговище, Регионален център за подкрепа на процеса на приобщаващото образование, Местна комисия за борба с противообществените прояви на малолетни и непълнолетни и с органите на местната власт.

1. **АНАЛИЗ НА СЪСТОЯНИЕТО НА ОБРАЗОВАТЕЛНАТА ИНСТИТУЦИЯ**

 **Политически и социално-икономически анализ:**

Като част от система училището се влияе от националните и регионални политики в сферата на предучилищното и училищното образование. Влияние върху средата и реализираните дейности оказват различни външни и вътрешни фактори.

Анализът на влиянието на вътрешните и външните фактори на училищно ниво е направен в контекста на историята и развитието на училището, традиционните за училището ценности – осигуряване на качествено образование и подкрепа за развитието на всеки ученик, но и при отчитане на стратегическата рамка за европейско пространство за образование – насърчаване на добрите постижения в областта на основните умения и успешното завършване на образованието от всички ученици, образование за екологичния преход, повишаване на компетентността и мотивацията.

Основни предизвикателства пред българската образователна система и ефективни начини за справяне с тези предизвикателства в Четвърто основно училище „Иван Вазов“ към настоящия период са :

- включването, приобщаването и ограмотяването на всяко дете и всеки ученик;

- ориентирането към новите подходи, базирани на идеите за свободно развитие на личността и нейната педагогическа поддръжка;

Стремежът е към засилване на изискването за лична отговорност, което засяга взаимоотношенията между индивида и образователната институция – училището. Наблюдава се и пренасочване от процесите на контрол на образователната система към консултиране за подпомагане подобряването на резултатите.

В съвременното българско общество в последните години се състоя създаване и развитие на широка обществена коалиция за промяна на обществените нагласи към училището и учителите и в подкрепа на образователните промени. Очакванията на българското обществото са за:

* промяна във философията, в организацията и в методиката на образователния процес;
* широко гражданско участие на родители и ученици в реализиране на новите подходи на преподаване и учене в електронна среда;
* включването на родителската и ученическа общност в управлението на училищната общност и в нейното укрепване и развитие, при безусловна публичност за състоянието и промените в нея;
* хармонизирането на образователната ни система с европейските измерения;
* **подобряване на качеството на образованието**.
* Образователната институция е изправена и пред друго предизвикателство - осигуряването на **възможности за *приобщаващото образование*** като неизменна част от правото на образование, като процес на осъзнаване, приемане и *подкрепа на индивидуалността на всяко дете* и на всеки ученик и на разнообразието от потребности на всички ученици. В контекста на приобщаващото образовани Четвърто основно училище „Иван Вазов“ дава ясен знак за **хуманизъм и толерантност** /чл.3, ал.2, т.3 от ЗПУО/, тъй като в него се интегрират 37 ученика със специални образователни потребности /СОП/ от 1 до 7 клас. Като отговорна образователна институция, училището ориентира политиките си към задържането и предотвратяване на отпадането от образователната система на ученици в задължителна училищна възраст и осигурява свои представители за включване в  екипите за съвместна работа на институциите (екипите за обхват);
* В дух на демократичност, **граждански контрол** се осъществява чрез органите на ***Обществения съвет***. В Четвърто основно училище „Иван Вазов“ като ***форма за ученическо самоуправление*** /чл.171, ал.1, т.10,11,12/ има сформиран ученически съвет.
* **Автономията** на училището */чл.3, ал.2, т.10 и чл.28, ал.2 ЗПУО*/да разработва свой училищен правилник, **училищни учебни планове, учебни програми за разширена и допълнителна подготовка**, както и да **разпределя учебната програма в рамките на съответния етап** в зависимост от потребностите на учениците е истинско предизвикателство, носещо след себе си и свобода, и отговорност, защото резултатите от избора стават известни след години.
* Важен фактор за гаранция на качествено образование е непрекъснатото повишаване ***квалификацията на педагогическите специалисти***и превръщането й не само в право, но и в задължение /чл.219, ал.1,т.5 и ал.2, т.4 от ЗПУО/. В Четвърто основно училище „Иван Вазов“ кариерното развитите на педагогическите специалисти се реализира чрез обучения по специализирани международни и национални програми и повишаване на компетентностите на конкретния педагогически специалист. В съответствие с **професионалния профил** на изпълняваната длъжност, се търси път за професионалното му развитие, адекватно на националната, регионалната, общинската и училищната политика. То е ***насочено и към напредъка на учениците***. Тези политики и мерки за кариерно развитие на педагогическите специалисти и придобитите квалификационни кредити през последните години, ***благоприятстват атестацията*** им като оценка на съответствието на дейността им с постигнатите резултати.

Гаранция за добро управление е и умението за **прозрачно** управление на делегиран бюджет и осигуряване алтернативни източници на финансиране, което училищното ръководство поставя като една от приоритетните си оперативни задачи.

**По отношение членството в Европейския съюз:**

* Училището успешно използва възможностите за участие в европейски проекти и програми за квалификация на педагогически специалисти по Програма "Еразъм +" КА2 "Стратегически партньорства" проекти за "Партньорства за училищен обмен"

**5. SWOT АНАЛИЗ**

**\**Слабите страни се залагат като възможности и дейности за постигане на оперативните цели.***

**Силни – слаби страни**

|  |  |
| --- | --- |
| **СИЛНИ СТРАНИ** | **ВЪЗМОЖНОСТИ**  |
| - Участие на училището в различни програми и проекти за осигуряване на техника, МОН, Еразъм + и др.- Създадени условия за позитивни мотиви за учене у учениците: индивидуален подход, дейности за изява на способностите и възможностите; | Единни европейски стандарти за качество на образованието; |
| *-* Добро равнище на получените знания и изградени умения, съобразени с държавните образователни стандарти; | Промяна на процеса на обучение, насърчаващ развиване и придобиване на ключовите компетентности и ориентирането му към провокиране на самостоятелното и критично мислене, самостоятелност, към формиране на практически умения и към интелектуално развитие на личността |
| Използване на нови технологии и интерактивни методи в обучението. | Приложение на трансдисциплинарния подход. |
| -Приложение на иновационни интерактивни методи на работа от голяма част от учителите във физическа и електронна среда; | Практическа насоченост, иновативност, креативност и интерактивни методи и форми в обучението във физическа и електронна среда; |
| -Създадени условия за въвеждането на информационните технологии в организирането и провеждането на учебния процес по всички учебни предмети; | Повишаване на квалификацията и обмяна на добри педагогически практики между учителите за работа във физическа и електронна среда; |
| Формирани активи на класа и Училищен ученически съвет и работа в ЕКИП | Оптимизиране на екипната работа в различните направления; |
| Ефективна организация на дейностите в ЦУОД за екипна работа. | Оптимизиране на екипната работа в ЦУОД – възможности за провеждане на самоподготовка в ел. среда и обратна връзка за проверка; |
| Разработване на индивидуални програми за работа с учениците със специални образователни потребности; | Ефективна работа на ЕПЛР |
| Своевременно подаване броя на отсъствията в електронния дневник и модул „Отсъствия“ в НЕИСУО | Засилени мерки за контрол на отсъствията и успеха на учениците за работа. |
| Нови форми на проверка и оценка и обратна връзка – тестови изпитвания – Наредба 11. |  |
| Съхранение на развиваното доверие между учители, ученици и родители; | Установяване на трайни взаимоотношения на сътрудничество с родителите за оказване на възпитателно въздействие върху учениците |
| Приета система за взаимодействие с родителите и институциите | Превенция на противообществените прояви чрез ефективно взаимодействие с родители и институции. |
| Пълноценно функциониране на УКБППМН, разглеждане на всеки случай на провинено дете; | Сътрудничество с Окръжен съд, Окръжна прокуратура; |
| Желание от страна на учениците за участие в училищни дейности  | Привличане на учениците като партньори в разработване и реализиране на проекти; |
| Училището е обособило пространства за изяви на талантливите ученици. | Възможности за изява на талантливи ученици |
| Актуализация на вътрешни нормативни актове. | Залагане на промените, съгласно действащата нормативна уредба. |
| **Човешки-** Обезпеченост с квалифицирани, висококомпетентни и мотивирани учители; създадена система за квалификация на педагогическите специалисти. | Подкрепяща национална политика за развитие на образованието; Кариерно развитие и професионално усъвършенстване.Високи изисквания към собствената научна и методическа подготовка. |
| **Екипи за ключови компетентности –МО(ЕКК), които споделят идеи, добри практики, постигнати резултати.**  | Адаптиране на стила и методите на работа на учителите и ориентиране на обучението към потребностите на обществото. |
| **Самооценка чрез изработени професионални портфолия.** | - Използване на портфолио като инструмент за професионално развитие и оценка |
| **Материални – Пълно осигуряване на хигиенни материали, технологична обезпеченост с компютърна техника, таблети, интернет.** | Осигуряване на безопасна и сигурна среда в здравословни условия за обучение и труд. |
| **Изработване на едногодишен план съобразно оценката на риска.**  | Предвиждане на дейности за отстраняване на рисковете, съобразно изискванията на МЗ и спецификата на училището |
| **Нов подход при управление на информационните ресурси -**- публикуване на актуални заповеди и вътрешноучилищни нормативни документи, бланки, съобщения, -постижения на учители и ученици, галерия със снимки. | Тясна връзка със заинтересовани страни. |
| **Осигурен пропускателен режим на всички отворени входове.**  | Намаляване риска от достъп на външни лица в сградата на училището;-предотвратяване условия за инциденти |
| **Подобряване на физическата среда за спорт и отдих, класни стаи на открито, места за отдих и изчакване на учениците –пейки и кътове и др.** | -Цялостен ремонт на дворно пространство и сградния фонд ; |
| Добри изяви на учениците в областта на математиката, българският и чуждите езици, информационните технологии, изобразителното изкуство, музиката. | Възможности за изяви чрез организирани Национални, регионални и училищни състезания и фестивали |
| **Ефективна работа на ЕПЛР с ученици от малцинствен произход, ученици със СОП и ученици в риск.** | Създаване на толерантна среда в училището – разработване и прилагане на разнообразни форми и програми за деца с трудности и дефицити в обучението с цел - Превенция на противообществените прояви |
| **Благотворителни кампании и дарителски акции** | Подпомагане на хора в нужда. |
| Добра координация и обмен на информация между класните ръководители, педагогическия съветник и ръководството на училището при работа с ученици с проблемно поведение или в риск | Ефективно взаимодействие на създадените екипи за позитивна среда и др.Включване на родителите в училищни инициативи и съвместни дейности; |
| Формирани активи на класа и Училищен ученически съвет; | Изграждане на ефективно ученическо самоуправление  |
| Съвместно планиране на дейностите в част от класовете | Провеждане на индивидуални консултации с педагогическият съветник и училищния психолог на ученици и родители |
| Изграден ресурс за работа по проекти; Добро взаимодействие с НПО ; | Дългосрочни и ефективни външни партньорства. |
| Утвърждаване на партньорства чрез нови съвместни инициативи. | Разширяване на партньорства с правителствени, неправителствени организации и представители на бизнеса;  |
| Медийно партньорство | Добра рекламна политика и взаимодействие с медиите; |
|  |
| **СЛАБИ СТРАНИ**  | **ЗАПЛАХИ** |
| Непоследователност при стимулиране на учениците за постиженията им;Недостатъчни умения на част от учителите за използване и създаване на дигитално учебно съдържание. Недостатъчни компетентности на педагогическите специалисти за справяне с ниската мотивация на част от учениците | Неудовлетвореност у учениците и спадане на мотивацията за самостоятелни изяви.Недостатъчен авторитет на професията „учител“ за част от учениците и родителите им.  |
| Липса на обратна връзка с родители. | Ниска заинтересованост на голяма част от родителите към случващото се в училище. |
| Непостоянните резултати от външните оценявания на учениците.  | Спад на мотивацията и амбицията на учениците.  |
|  | Увеличаване на броя на учениците, които се отглеждат от роднини или в непълни семейства.  |
| Отлагане на процеса на атестиране на педагогическите специалисти след инспектирането на училището. | Постоянно увеличаващата се средна възраст на педагогическите специалисти в училището и липса на правоспособни и квалифицирани педагогически специалисти  |

**6.** **МИСИЯ НА УЧИЛИЩЕТО**

1.Четвърто основно училище “Иван Вазов**”**  осигурява за учениците от гр Търговище и прилежащите села качествен образователно-възпитателен процес чрез създадена оптимална училищна среда, усъвършенстващи се учители, партньорство с родителите и поддържане на искрен интерес и уважение към потребностите и интересите на децата. Стремежът на педагогическия екип е да даде трайни и полезни знания и да формира умения за самостоятелен и пълноценен живот в социалната среда, с проява на уважение към гражданските права на другите и отговорно собствено поведение.

2. Осигуряване на функционална грамотност в областта на чуждоезиковото обучение и придобиване на знания при изучаване на информационните технологии и тяхното практическо приложение.

3.Спечелване на различни национални и международни проекти и изграждане на стабилни партньорства и на взаимоотношения на толерантност и разбирателство.

4. Възпитаване на социални умения за общуване и поведение в обществото.

5.Възпитаване в дух на родолюбие и патриотизъм,

6. Развиване и поддържане на физическата дееспособност и подготовка за активен и здравословен начин на живот.

1. **ВИЗИЯ НА УЧИЛИЩЕТО**

Визията на **Четвърто основно училище “Иван Вазов”** гр. Търговище преминава през неговото минало, настояще и е насочена към неговото бъдеще.

Ето защо девизът му е: **“ТРАДИЦИИ, ЗНАНИЕ, БЪДЕЩЕ”**

 1. Четвърто основно училище " Иван Вазов" ще запази своя облик и традиции. То ще се развива като училище с два етапа на основна образователна степен:

 - начален етап: 1. – 4. клас;

 - прогимназиален етап: 5. – 7. клас, съгласно новата образователна структура.

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на ЗПУО.

 3. С автономията, която ни позволява ЗПУО, ние ще предложим избираеми форми в съответствие с потребностите и интересите на учениците.

 4. Ще приложим различни форми на обучение, заложени в ЗПУО , с цел да дадем достъп до образование на всяко дете и да предотвратим преждевременно отпадане и ранно напускане на училище.

 5. Ще продължим да изграждаме и модернизираме учебната и спортната база за постигане на заложените в нашата мисия приоритети.

 6. Ще продължим да осъществяваме целодневна организация на учебния процес като превенция на отпадане от училище.

 7. В следващите 4 години ще продължим да изграждаме навици за здравословен начин на живот, чрез участие в нови проекти. Ще запазим целодневната медицинска грижа за учениците.

**8. ПРИНЦИПИ**

Основни принципи при разработването на стратегията са както общоприетите училищни ценности, произтичащи от редица нормативни документи, така и изведените четири приоритетни стълба в доклада на ЕК по образование:

* **Учене за знания и компетенции** („ да се учим да учим” )
* **Учене за практическо изпълнение** на различни задачи и за самостоятелно справяне с професионалните задължения („ да се учим да правим” )
* **Учене, насочено към оцеляване в ситуации** на промени, конфликти и кризи ( „ да се учим да бъдем” )
* **Отговорност** - относно действия, решения и избор за по-добро бъдещо развитие
* **Единство в многообразието –** зачитане наразличната култура и традиции, но единни спрямо общите човешки ценности
* **Новаторство –** представяне и реализиране на непознати до този момент идеи, водещи до успех
* **Автономност –** самоуправление съгласно Закона за предучилищното и училищното образование
* **Ефективност –** целесъобразни действия и стремеж към високи постигнати резултати по отношение на поставените цели
* **Законосъобразно** – осигурява съответствие на целите и предлаганите мерки със законите и подзаконовите нормативни актове

**Всеобхватност** –училищните политиките да бъдат подчинени на местно, регионално и национално ниво и в съответствие с политиките на ЕС.

* **Прозрачност** – всички стратегически документи и вътрешни нормативни актове на училището да бъдат публично достъпни.
* **Документиране** –документиране на идеите, предложенията и изказванията в процеса на изготвяне на вътрешните нормативни актове и тяхното съхранение и архивиране.
* **Обратна връзка** –получаване на отговори и реагиране на предложенията на участниците в комисиите и предложенията на ПС.
* **Приемственост** –новите политики, свързани с образователната реформа няма да отрекат вече поетите ангажиментите в рамките на образователната институция и стратегията няма да ги подменя с нови. Добрият опит ще бъде не само съхранен, но и ще продължи да се мултиплицира.
* **Равнопоставеност** – всички заинтересовани страни трябва да имат равни възможности за участие в планирането и реализирането на дейностите по изпълнение на стратегическите и оперативни цели.

**МАТЕРИАЛНА И УЧЕБНО-ТЕХНИЧЕСКА БАЗА**

Четвърто основно училище „Иван Вазов“ разполага със сграда разположена във формата на квадрат с вътрешен двор. Източното крило е на 4 етажа и там се обучават учениците от начален етап. Там е разположена и администрацията на училището. В южното крило на два етажа са стаите на учениците от прогимназиален етап, в северното е актовата зала, физкултурния салон и училищния стол. В западното крило на втори етаж е СТЕМ център с работилница и компютърен кабинет. Училището разполага с класни стаи за учениците от начален етап , с 2 кабинета по български език и литература, 2 кабинета по математика, кабинет по химия и природни науки, кабинети по история и цивилизации и география, както и 2 кабинета по английски език и по 1 по изобразително изкуство и музика.

В сградата има 3 физкултурни салона, три игротеки, мултимедиен кабинет, 2 компютърни кабинета, голяма актова зала, зала за танци, зала по музика и оборудван кабинет по безопасност на движението. Училището разполага с училищен стол, бюфет и медицински кабинет.

Класните стаи и кабинетите се поддържат и ремонтират от бюджета на училището. Всички са оборудвани с лаптоп и мултимедия, в някои от тях има и интерактивни дисплеи. На разположение на учителите  в уютната учителска стая са компютри, копиращи устройства и необходимата за учебно-възпитателния процес техника.

Четвърто основно училище има голям двор, на който е изградена площадка по футбол и нова мултифункционална площадка за волейбол, баскетбол, народна топка и бадминтон.

1. **СТРАТЕГИЧЕСКИ И ОПЕРАТИВНИ ЦЕЛИ**

**СТРАТЕГИЧЕСКА ЦЕЛ 1:** Повишаване на качеството и ефективността на образователния процес чрез личностно-ориентирания подход и стимулиране на развитието, творческите заложби и потенциала на всеки ученик.

**ОПЕРАТИВНА ЦЕЛ 1.1:** Управление на образователния процес чрез внедряване на ефективна система за обучение и учене, ориентирана към мислене. Провеждане на

иновативно обучение и създаване на подходяща среда, осигуряваща модерно образование и увереност за бъдещето.

**Дейност 1**:**Прилагане на разработените мерки за повишаване качеството на училищното образование:**

* 1. **Дейности, свързани с училищната институция:**

 Модернизиране на материално-техническата база;

 Осигуряване на интеркултурно обучение;

 Развитие на организационна култура в институцията;

 Механизъм за ранно предупреждение  за различни рискове;

 Реализиране на училищни, национални, международни програми и проекти;

 Активно и коректно взаимодействие училище-родители;

 Организиране на извънкласни форми на обучение на учениците;

 Взаимодействие  с местната общност, със социалните партньори и др.;

 Използване на всички механизми на Държавата за привличане  по-дълго оставане в училище на всички ученици;

 Целодневна организация на учебно-възпитателната дейност и нов поглед към възможностите й.

* 1. **Дейности, свързани с учителите:**

 Подобряване на възможностите за допълнителна и продължителна квалификация на учителите по специалността им от висшето образование за подобряване на тяхната  личностна ефективност;

 Подкрепа на всеки креативен преподавател и насърчаване на повече иновационни подходи за преподаване с практическа насоченост;

 Използване на  всички възможности за практичност в преподаването и прилагане на уроци за обединяване на знания и умения на учениците в различни предмети;

 Максимално намаляване на административното бреме за сметка на повече време за новаторство в класната стая;

 Прилагане на методи за по-дълго задържане на интереса и вниманието на учениците;

 Насърчаване на комуникацията между учителите;

 Използване на разнообразни форми за проверка на знанията, уменията и компетенциите на учениците;

 Ясно формулиране на критериите;

 Развиване на позитивно отношение учител-ученик.

* 1. **Дейности, свързани с учениците:**

 Повишаване на мотивацията на учениците;

 Ефективна обратна връзка с учениците;

 Развиване на позитивно отношение учител-ученик;

 Подобряване на образователните резултати на учениците;

 Допълнителна работа с учениците срещащи трудности по БЕЛ –в часовете по ИУЧ и по проект „Успех за теб“;

 Деференцирана работа с деца със СОП за подобряване на резултатите от УВР;

 Активност в учебния процес на учениците;

 Добра подготовка за участия в олимпиади, състезания, конкурси на общинско и национално ниво;

 Политики за подкрепа на гражданското, здравното  и интеркултурното образование.

* 1. **Дейности, свързани с родителите:**

 Създаване на възможности за договорености с родителите за по-добро бъдеще на децата им в образователната система;

 Ролята на възпитанието на всеки ученик и отношението на родителите към образованието в институцията;

 Ефективна и прозрачна обратна връзка с родителите за образованието и възпитанието на децата им;

 Родителите –съпартньори в учебно-възпитателния процес

**Дейност 2: Квалификационна дейност:**

2.1. Планиране, реализиране и документиране на квалификационната дейност за педагогическите специалисти на вътрешноинституционално ниво;

2.2. Проучване на нагласите и потребностите от квалификация на персонала в училище и провеждане на ефективни обучения с доказан резултат съобразно придобитите нови компетентности;

2.3. Приемане на план за квалификация;

2.4. Утвърждаване на наставничеството;

2.5. Създаване на стимули за мотивация за повишаване квалификацията на кадрите;

2.6. Отчитане на резултатите от проведената квалификационна дейност;

**Дейност 3**: **Нормативно осигуряване:**

* 1. Своевременна актуализация на вътрешноинституционалните документи спрямо промените в нормативната база на национално ниво.
	2. Разработване на годишна училищна програма за целодневна организация на учебния ден в съответствие със стратегията и спецификата на училището.
	3. Изграждане на STEM среда и високооборудвани класни стаи за прилагане на нови методи на преподаване, с цел мотивиране на учениците за учене, усвояване на трайни знания.
	4. Изграждане на вътрешна система за движение на информацията и документите в образователната институция:

- правила за документооборота;

- правила за информационна сигурност;

- правила за защита на личните данни;

- номенклатура на делата и др.

**Дейност 4: Персонал:**

4.1. Разработване на правила и/или процедури при подбор, сключване и прекратяване на трудови договори;

4.2. Създаване на механизъм за откритост и прозрачност при вземане на управленски решения – делегиране на отговорности (разделянето на отговорностите по вземане на решение, осъществяване на контрол и изпълнение);

4.3 Изработване на критерии за оценка труда на персонала:

**Дейност 5: Учебна дейност:**

* 1. Използване на разнообразни форми за проверка и оценка на постиженията на учениците (формални, неформални, вътрешни, външни форми на оценяване, самооценяване и взаимно оценяване);
	2. Установяване на входното равнище на учениците по учебните предмети или модули, които са изучавали през предходната година в задължителните учебни часове, в триседмичен срок от началото на учебната година чрез текущо изпитване:
	3. Установени дефицити и набелязване на мерки;
	4. Изготвяне и утвърждаване на график за датите за контролни и класните работи предварителното му оповестяване на учениците и на родителите;
	5. Изготвяне на критерии за оценяване, запознаване на учениците и родителите им с тях.
	6. Изграждане на умения у учениците за самооценяване чрез използване на адекватни критерии и показатели;
	7. Осъществяване на перманентен контрол за ритмичност на оценяването съгласно чл. 11 от Наредбата за оценяване на резултатите от обучението на учениците;
	8. Анализ на резултатите и постиженията на учениците: средните резултати на училището от националното външно оценяване, средните резултати за областта, средните резултати за страната.
	9. Изграждане на позитивни взаимоотношения ученик-учител; ученик-ученик
	10. Изграждане на взаимоотношения на партньорство между учителите и учениците:
	11. Изграждане на политики за подкрепа за личностно развитие на ученика между институциите в системата на предучилищното и училищно образование:
	12. Подкрепа за личностно развитие на ученика (мерки за обща и допълнителна подкрепа).
	13. Насоченост към ритмичното усвояване на учебното съдържание по съответния учебен предмет за даден клас и за осъществяване на съответстващите учебни дейности за гарантиране на изпълнението на цялата учебна програма.
	14. Съобразяване на дидактическата подготовка на урока с учебната програма и с резултатите от входяща, изходяща диагностика и текущото оценяване и гъвкава промяна при необходимост.
	15. Предвиждане на мерки за диференциран и индивидуализиран подход с нуждаещи се от подкрепа ученици.
	16. Разработване и въвеждане на модел за подготовка и планиране от страна на учителя.
	17. Разпределяне на съотношението на уроците за нови знания към тези за упражнения, преговор и обобщение, както и за контрол и оценка, съгласно изискванията на ДОС за общообразователната подготовка и ДОС за оценяване.
	18. Включване на учениците в предварителната подготовка на урока със задачи за проучване, с презентации, с информационни съобщения и др.
	19. Планиране и използване на ИКТ в урока.
	20. Повишаване резултатите от обучението
	21. Подготовка на учениците за успешно полагане на изпитите от НВО в края на IV и на VII клас.

**ОПЕРАТИВНА ЦЕЛ 1.2:** Привличане на ресурси от общността и външната среда, участия в национални и международни програми и проекти на Европейския съюз и тяхното реализиране.

**Дейности: 1.** Създаване на условия за участие в национални, европейски и други международни програми и проекти. Разработване на училищни проекти:

2. Разработване на процедури по постъпване и разходване на извънбюджетни средства от дарения, спонсорство, наеми, проекти.

**ОПЕРАТИВНА ЦЕЛ 1.3:** Периодично обновяване на материалната и технологичната база на училището, подпомагаща осъществяване на съвременен образователен процес.

**Дейности: 1.** Осигуряване на технологични ресурси за дигитализация на учебния процес.

2. Закупуване на технически средства за визуализация- интерактивни дисплеи;

3. Изграждане на STEM център и високооборудвани класни стаи за прилагане на нови методи на преподаване, с цел мотивиране на учениците за учене, усвояване на трайни знания.

**СТРАТЕГИЧЕСКА ЦЕЛ 2:** Осигуряване на обучение и възпитание, което да изгради личности с ценности, компетентности и перспективи за реализация.

**ОПЕРАТИВНА ЦЕЛ 2.1:** Формиране на патриотично отношение, национално самосъзнание и общочовешки ценности на учениците чрез възпитание в дух на родолюбие и подкрепа за формиране на национални и общоевропейски ценности.

**Дейности: 1.** Изработване на патриотичен календар на класа

2. Участие на ученици в конкурси и чествания свързани с българската и европейската история.

3.Ритуализация на училищния живот.

**ОПЕРАТИВНА ЦЕЛ 2.2:** Осигуряване на условия за физическа активност и участие в спортни дейности чрез насърчаване на учениците към здравословен начин на живот и системни занимания със спорт.

**Дейности:1.** Реализиране на дейности за формиране на знания и умения за здравословен начин на живот: здравни беседи, дискусии с представители на здравни организации, викторини и състезания.

**2.** Изработване на спортен календар на училището.

3. Участие в спортни прояви организирани от РУО и ЦПЛР-ОДК-Търговище.

**ОПЕРАТИВНА ЦЕЛ 2.3:** Формиране на социални, граждански и интеркултурни компетентности и на компетентности, свързани със здравето и поддържането на устойчива околна среда чрез предоставяне на гражданско, здравно, екологично и интеркултурно образование.

**Дейности: 1**. Реализиране на дейности за възпитание в национални и общочовешки ценности.

2. Реализиране на дейности за екологичното възпитание на учениците: състезания на открито, посещения в близки местности, доброволчески еко инициативи (почистване на класната стая, двора на училището, спортните площадки, др.).

3. Участие в регионални и национални инициативи, свързани със здравето, спорта и поддържане на устойчива околна среда.

**СТРАТЕГИЧЕСКА ЦЕЛ 3:** Осигуряване на равен достъп до качествено образование на всички ученици и превръщане на училището в желана територия.

**ОПЕРАТИВНА ЦЕЛ 3.1:** Ефективно участие в изградения механизъм за съвместна работа с институциите по обхващане и включване в системата на предучилищното и училищното образование на ученици в задължителна училищна възраст.

**Дейности:** 1. Определяне на член на екипа за обхват на ученици по Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна училищна възраст.

1. Обхождане на учениците, с цел предотвратяване на отпадането от образователната система на ученици в задължителна училищна възраст.
2. Партньорство и сътрудничество със заинтересованите страни. Разработване и утвърждаване на система от специални мерки за училищно партньорство, създаваща социална ангажираност и отговорности на педагогическите специалисти при работа с родители, ученици и общественост- ефективна комуникация между педагогическите специалисти и родителите- родителски срещи, електронен дневник.

4. Включване на родителите в училищни събития.

**ОПЕРАТИВНА ЦЕЛ 3.2:** Предоставяне на равни възможности за обучение и възпитание чрез равнопоставеност и недопускане на дискриминация при осъществяване на образователния процес, запазване и развиване на българската образователна традиция и възпитание в хуманизъм и толерантност.

**Дейности:** 1. Провеждане на инициативи с участието на учители, ученици и родители, в които да се подчертава важността на равенството и недопускане на дискриминация в образованието.

2. Осигуряване на равен достъп до образование на учениците от района на училището, независимо от техния пол, раса, етническа принадлежност, социален статус, религия, инвалидност и други индивидуални особености.

3. Предоставяне на равни възможности за всички ученици от училището да ползват наличната материалната база и достъп до училищните електронни ресурси.

**4.**Индивидуализиране и диференциране на грижите спрямо различните потребности на учениците, за които българският език не е майчин

5. Повишаване на квалификацията на педагогическите специалисти за работа в мултикултурна среда.

6. Консултиране на родители, чиито деца не посещават редовно училище.

7. Работа с родителските общности за преодоляване на негативни стереотипи и дискриминационни нагласи спрямо различните етноси и децата с увреждания.

**ОПЕРАТИВНА ЦЕЛ 3.3:** Приобщаване на ученици със специални образователни потребности, с хронични заболявания, в риск и с изявени дарби чрез осъществяване на дейности за обща и допълнителна подкрепа за личностно развитие.

**Дейности:** 1. Изграждане на политики за подкрепа за личностно развитие на ученика между институциите в системата на предучилищното и училищно образование.

2. Идентифициране на ученици, които имат необходимост от обща подкрепа.

3. Включване на учениците в занимания по интереси и разнообразни извънкласни форми и дейности.

4. Изграждане на позитивен организационен климат; Утвърждаване на позитивна дисциплина; Развитие на училищната общност.

5. Кариерно развитие – сътрудничество с ЦПЛР-ОДК, за информиране и консултиране на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

6. Осигуряване на допълнителна подкрепа

6.1. Сформиране на екип за подкрепа за личностно развитие след реализирана обща подкрепа без отчетен напредък в развитието на ученика

6.2. Извършване на функционална оценка на потребностите с оглед на предоставяне на възможно най-ефективна допълнителна подкрепа за ученици със специални образователни потребности;

6.3. Изработване и реализиране на план за подкрепа, отговарящ на индивидуалните потребности на ученика и включващ форма на обучение, необходими специалисти, индивидуален учебен план и индивидуални учебни програми по един или повече учебни предмети и подходящи дейности:

● работа с ученик по конкретен случай

● психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;

сензорни увреждания;

● ресурсно подпомагане.

7. Създаване на условия за достъп на учениците до медицинско обслужване.

8. Поддържане на изградената мрежа за достъпна архитектурна среда.

9. Поощряване на учениците с морални и материални награди.

**ОПЕРАТИВНА ЦЕЛ 3.4:** Ефективно прилагане на механизма за противодействие на тормоза и насилието. Предприемане на превантивни и навременни дейности на ниво клас и училище със съдействието на родители и партньорски организации.

**Дейности:1.** Превенция на насилието и преодоляване на проблемното поведение.

1. Разработване и въвеждане на превантивни мерки за предотвратяване и противодействие на тормоза.
2. Извършване на оценка на реалната картина на ситуацията в училище в началото и в края на учебната година чрез използване на редица инструменти като специализирани въпросници, дискусии, анкети и др. и отчитането им пред ПС.
3. Прилагане на стратегии и ангажиране на училищния екип в дейности, водещи до създаване на общо разбиране и умения за противодействие срещу тормоза и насилието.
4. Разработване и прилагане на цялостен училищен подход, полагане на координирани и последователни усилия за предотвратяване на тормоза и създаване на по-сигурна училищна среда.
5. Системни, целенасочени действия за възпитаване у учениците на социални умения и нагласи, които не допускат насилие във взаимоотношенията на ниво клас и училище.
6. Създаване на подкрепяща среда за ученици, склонни към насилие и агресия; Ранно откриване на ученици с асоциално поведение и предприемане на съответните мерки за работа с тях и семействата им.

 8. Провеждане на тематични родителски срещи.

 9. Ангажиране на повече ученици в извънкласна и клубна дейност /конкурси, проекти и др./

10. Реализиране на дейности на УС, свързани със създаване на безопасна и позитивна училищна среда. 11. Организиране и провеждане на благотворителни акции с цел формиране на толерантност и емпатия.

12. Провеждане на тематични часове на класа – беседи, дискусии и др., по теми, свързани с тормоза, агресията и насилието /в зависимост от спецификата на класа/.

13. Осъществяване на съвместна дейност с различни институции.

14. Осъществяване на превенция на различни видове рисково поведение.

15. Разпространение на информационни материали за проблемите, свързани с употребата на алкохол, наркотици, тютюнопушене.

16. Участие в училищни, градски и национални инициативи с превантивна насоченост.

**ОПЕРАТИВНА ЦЕЛ 3.5:** Създаване на подкрепяща среда и превръщане на училището в желана територия за учениците, с цел предотвратяване на риска от ранно отпадане от системата на предучилищното и училищното образование.

**Дейности:** 1. Ранно идентифициране на учениците в риск чрез проучване на потребностите и интересите им.

2. Координиране на действията на класните ръководители с тези на училищния психолог и училищното ръководство.

3. Разглеждане в часовете на класа на теми, свързани с превенция на насилието, с опасностите в интернет, както и други рискови прояви, толерантност и интеркултурен диалог; теми, свързани с гражданското, здравното, екологичното и интеркултурното образование; кариерно ориентиране.

4. Своевременно информиране на родителите за отсъствията и успеха на учениците.

5. Екипна работа между учителите и другите педагогически специалисти – обсъждане на проблеми и обмяна на добри практики при работата им с едни и същи ученици с цел повишаване на ефективността на педагогическите подходи.

6. Консултации по учебни предмети по утвърден график , както и допълнителна работа с ученици, застрашени от отпадане поради слаби оценки и невъзможност да покрият държавните образователни стандарти.

7. Определяне на дейности за обща подкрепа на личностно развитие за целите на превенцията на обучителните затруднения на ученици, застрашени от отпадане.

8. Поощряване с морални и материални награди.

9. Включване на родителската общност за повишаване на активността и сътрудничеството с училищното ръководство. 10. Включване на родителите в училищни дейности, свързани с коледния празник, с патронния празник, със спортни празници и съпътстващите ги дейности.

11. Квалификация на педагогическите специалисти, насочена към идентифициране и справяне със случаите на риск от преждевременно напускане на училище.

12. Сътрудничество с различни организации и институции.

**СТРАТЕГИЧЕСКА ЦЕЛ 4:** Поддържане на ефективна организация на управлението, осигуряваща устойчивост на промяната, чрез която училището да продължи мисията си на регионално значим образователен център.

**ОПЕРАТИВНА ЦЕЛ 4.1:** Разработване и утвърждаване на единна и непротиворечива система за ефективно управление на училището.

**Дейности:** 1. Училищните документи се актуализират и допринасят за изпълнение на последователни училищни политики.

2. Осъществяване на текущ контрол по водене на училищната документация съгласно нормативните изисквания.

3. Съхраняване и архивиране на училищната документация.

4. Спазване на правилата за разрешаване на конфликти.

5. Дейности за популяризиране на училището- електронна интернет страница, фейсбук страница, различни медии с цел информиране на обществеността за изявите и постигнатите резултати на всички участници в образователния процес.

6. Ефективна система за дежурство.

1. **АДМИНИСТРИРАНЕ**

Постигането на стратегическите и оперативните цели за четири годишния период е обвързано с приемането и гласуването на педагогически съвет на План за изпълнение на дейностите, включващ времеви график, отговорни лица за изпълнение на конкретните дейности, източник и приблизителна стойност на финансиране. Очакваните резултати са обвързани с редица съпътстващи процеси в хода **на условията в образователната система в България, което ги прави трудни за прогнозиране**. Те се превръщат в желано състояние, което ангажира всеки представител на образователната институция с поемане на конкретна отговорност за всяка една от дейностите, залегнали в плана. Планът е разработен на базата на обобщен анализ на **силните и слабите страни на училището и установените потребности в сферата на качеството на образователно-възпитателния процес**. Предвижда се актуализацията му да се извършва при необходимост или на всеки две години. Мониторингът по изпълнение на предвидените в плана дейности е приоритет на ръководството на училището с активното участие на обществения съвет като орган за граждански контрол.

1. **ФИНАНСИРАНЕ.**

 Четвърто основно училище “Иван Вазов” работи на делегиран бюджет от 2008 година. Има опит при планирането и разходването на финансовите средства.

Изградената система за финансово управление и контрол на публичните средства в образователната институция и ежегодната й актуализация, като план от дейности, обхващащ управленски задължения и политики и методи гарантира сигурност при управлението на финансовите средства и включва:

 - поставяне на целите и ресурси за изпълнението им;

 - дейност и практики;

 -мерки за контролиране на потенциалния риск.

Част от предвидените процедури в плана предвиждат именно актуализиране на процедурите по СФУК, които се нуждаят от обвързването със Стандарта за финансиране по чл.22, ал.2, т.17 от Закона.

Голяма част от предвидените мерки и дейности за постигане на оперативните цели не изискват финансиране. Те са обвързани от активната намеса на човешки фактор чрез осъществяването на меки мерки, политики и дейности.

Дейностите, които предполагат финансови средства се осигуряват от:

* + Делегирания бюджет на институцията;
	+ Целеви средства от първостепенния разпоредител с бюджета – Община Търговище
	+ Средства от проекти и програми, финансирани от ЕС;
	+ Други източници.

**12. ИНДИКАТОРИ ЗА ИЗМЕРВАНЕ НА ДЕЙНОСТИТЕ ПО ИЗГРАЖДАНЕ СИСТЕМАТА ЗА КАЧЕСТВО**

1. Утвърдена стратегия за развитие на училището.

2. Утвърден план за действие и финансиране за съответната учебна година.

3. Актуализирани правила за приемане на вътрешноинституционални политики.

4. Приет бюджет на училището, тримесечни отчети.

5. Разработени и утвърдени училищни учебни планове.

6. Разработена и утвърдена програма за целодневна организация.

7. Изградени училищни комисии и екипи.

8. Разработена или актуализирана система за финансово управление и контрол (СФУК).

9. Наличие на училищен сайт с актуална информация.

10. Утвърдена процедура по постъпване, приемане и разходване на извънбюджетните средства:

10.1. Относителен дял (%) приходи от наеми, проекти, спонсорства дарения спрямо общия бюджет на училището.

10.2. Брой договори за привличане на алтернативни източници за финансиране.

11. Относителен дял (%) на педагогическите специалисти, участвали през календарната година в продължаваща квалификация.

12. Относителен дял (%) на педагогическите специалисти, участвали през календарната година в 16 учебни часа вътрешна квалификация.

13. Относителен дял (%) на педагогическите специалисти, участвали през календарната година в обучения, организирани от специализирани обслужващи звена, от висши училища, научни организации или от обучителни организации, чиито програми за обучение са одобрени от МОН.

14. Публикуване на интернет страницата на училището на вътрешноинституционални документи.

15. Наличие на училищен архив и актуализиран правилник за архивиране на документите, утвърдена номенклатура на делата съгласно изискванията на Държавен архив.

17. Утвърдени правила за подбор, сключване и прекратяване на трудови договори.

18. Утвърдени правила и критерии за оценка труда на персонала.

19. Създадени безопасни условия за обучение, възпитание и труд.

20. Изградена достъпна образователна и физическа среда.

21. Създаден пакет с разработени материали за диференцирано обучение според равнището на справяне на учениците.

22. Относителен дял (в %) на учениците, успешно положили изпитите от НВО към общия брой ученици съответно в ІV и VІІ.

23. Относителен дял ( в %) на учениците на поправителен изпит към общия брой ученици.

24.Относителен дял (в %) на повтарящите ученици към общия брой ученици.

25. Относителен дял (в процент) на успешно завършилите (и получили документ) ученици със СОП.

26. Относителен дял ( в %) на отпадналите по различни причини от обучение ученици към броя на учениците за учебната година.

27. Брой проведени срещи с институции: дирекция „социално подпомагане“, Агенцията за закрила на детето, структурите на полицията, представители на с местната общественост, социални партньори.

28. Брой проведени инициативи с включване на родители: проведени заседания на педагогическия съвет с присъствието на представители на родителската общност, родителски срещи, проведени проучвания, анкети и др.

29. Брой на реализирани дейности, мотивиращи учениците за усвояване на допълнителни знания и умения.

30. Резултати от участието на ученици в състезания, олимпиади, конкурси и др.

31. Брой учители, подготвили ученици на състезания, олимпиади и др.

32. Брой ресурсни учители, назначени педагогически съветник и/или психолог, логопед в училище и организация на работата им за активна подкрепа на възпитателната дейност.

33. Други по преценка на институцията.